Penaklukan Han ke atas Nanyue

Penaklukan Han ke atas Nanyue merupakan satu konflik ketenteraan antara Empayar Han dan Kerajaan Nanyue di wilayah Guangdong, Guangxi dan Utara Vietnam pada masa kini. Semasa pemerintahan Maharaja Wu, tentera Empayar Han melancarkan kempen hukuman secara rasmi terhadap Nanyue dan berjaya menaklukkannya pada tahun 111 SM.

 Latar belakang 
Selepas kejatuhan Dinasti Qin, Zhao Tuo menubuhkan Kerajaan Nanyue di selatan China,.. dan menguasai wilayah yang kini merangkumi Guangdong, Guangxi dan Utara Vietnam. Pada tahun 196 SM, Dinasti Han secara rasmi mengiktiraf Zhao Tuo sebagai pemerintah tempatan, dan pada peringkat awal hubungan Han–Nanyue berada dalam keadaan aman tanpa ancaman ketenteraan.

Bagaimanapun, hubungan kedua-dua pihak menjadi tegang apabila Maharani Lü dari pihak Han melarang eksport barangan logam dan ternakan ke Nanyue. Tindakan ini mendorong Zhao Tuo mengisytiharkan dirinya sebagai "Maharaja Nanyue", dan menyerang wilayah Changsha yang berada di bawah pengaruh Han.. Walaupun kemudian beliau menarik balik gelaran tersebut dan menerima kedudukan sebagai naungan Han, Nanyue sering mengabaikan kewajipan penghormatan rasmi..

Pada pertengahan abad ke-2 SM, hubungan Nanyue–Han semakin rapat apabila Raja Zhao Mo meminta bantuan ketenteraan daripada Han untuk menentang ancaman Minyue. Sebagai balasan, anaknya dihantar ke istana Han, dan unsur pentadbiran serta undang-undang Han mula diterapkan di Nanyue..

Walau bagaimanapun, cadangan untuk menggabungkan Nanyue sepenuhnya ke dalam Empayar Han ditentang kuat oleh golongan bangsawan tempatan yang diketuai oleh Lü Jia.. Penentangan ini memuncak pada tahun 112 SM apabila Maharani Nanyue dibunuh, satu tindakan yang mencetuskan kempen ketenteraan besar-besaran oleh Dinasti Han untuk menakluk Nanyue.

 Peristiwa 
Angkatan tentera Dinasti Han terdiri daripada enam pasukan tentera yang bergerak melalui laut, secara langsung ke selatan, atau dari Sichuan menyusuri Sungai Xi.. Pada tahun 111 SM, Jeneral Lu Bode dan Jeneral Yang Pu mara ke Panyu (Guangzhou hari ini). Serangan ini menyebabkan Nanyue menyerah kalah kepada Empayar Han pada tahun yang sama.

 Kesan 
Selepas penaklukan Nanyue pada tahun 111 SM, Empayar Han menubuhkan sembilan wilayah pentadbiran (komanderi) baharu untuk mentadbir bekas wilayah Nanyue.. Kerajaan Han kemudian memperluas lagi kawalan empayarnya ke arah barat daya melalui kekuatan ketenteraan.. Di samping itu, selepas penaklukan tersebut, Empayar Han secara beransur-ansur meluaskan perdagangan luar negerinya dengan pelbagai kerajaan di Asia Tenggara dan kawasan sekitar Lautan Hindi..

 Catatan 

 Sumber 







Category:111 SM
Category:110-an SM
Category:Abad ke-2 SM
Category:Sejarah Vietnam
Category:Nanyue
Category:Dinasti Han